# Europos parkas

### Straipsnis iš Vikipedijos, laisvosios enciklopedijos.

Magdalena Abakanowicz. Neatpažinto augimo erdvė
Gintaras Karosas. Vieta

Europos parkas – netoli Europos centro 1991 metais Gintaro Karoso įkurtas muziejus po atviru dangumi, užimantis 55 ha ploto. Išsidėstęs 19 km į šiaurę nuo Vilniaus miesto centro. Parke eksponuojamos virš 100 skulptūrų, kurių autoriai – menininkai iš 32 valstybių (ne tik Europos). Tarp jų - žymūs šiuolaikinio meno kūrėjai Magdalena Abakanowicz, Sol LeWitt, Dennis Oppenheim .

Pirmąją skulptūrą sukūrė pats Gintaras Karosas. Ši skulptūra tapo Europos parko simboliu, o jos stilizuotas piešinys naudojamas parko logotipe. Viena įspūdingiausių Europos parko skulptūrų – iš senų televizorių pastatytas LNK Infomedis, Guinness World Records agentūros pripažinta kaip didžiausia tokio tipo skulptūra.

Kai Prancūzijos nacionalinis geografijos institutas nustatė, kad Europos geografinis centras yra netoli Vilniaus, Gintaras Karosas sukūrė Europos centro monumentą, granito plokštelėse pažymėdamas Europos ir kai kurių kitų valstybių sostinių pavadinimus ir atstumus nuo žemyno centro iki jų. Štai Paryžius – 1705 km, Lisabona – 3129 km, o didžiausias nurodytas atstumas – iki Naujosios Zelandijos sostinės Velingtono – 17310 km.

Europos parke organizuojami įvairūs kultūros renginiai(„Poezijos pavasario“ skaitymai, menininkų susitikimai, konferencijos), originalios išvaizdos Edukacinis centras pritaikytas įvairaus profilio renginiams.

Muziejuje lankytojų patogumui nutiesti maždaug septynių kilometrų ilgio takai, taip pat parką galima apvažiuoti čia nuomojamais kalnų dviračiais.

Parką kasmet aplanko daugiau kaip 60 000 lankytojų (2006 m. duomenys).

## [taisyti] Nuorodos

- Europos parko svetainė

Rodomas puslapis "http://lt.wikipedia.org../../../e/u/r/Europos_parkas.html"

Kategorijos: Skulptūra | Vilniaus rajonas

##### Views

- Straipsnis
- Aptarimas
- Dabartinė versija

##### Paieška